ශ්‍රී ලංකාව ඩොලර් මිලියන තිහක් ආරක්ෂා කරගැනීම සඳහා ඩොලර් බිලියන 1.3 ක් ආදායම් ගෙන එන කර්මාන්තයක් බරපතල අනතුරක හෙළා ඇති බව වැවිලි සේවා සමූහයේ සභාපති රොෂාන් රාජදුරෙයි පවසනවා.ඔහු මේ බව පවසා සිටියේ ලංකා වැවිලි සංගමයේ වාර්ෂික මහා සභා රැස්වීමේදීයි  ශ්‍රී ලංකාව තේ කර්මාන්තය වෙනුවෙන් වාර්ෂිකව පොහොර සහ පලිබෝධ නාශක සඳහා ඩොලර් මිලියන 30ක් වැය කරන අතර ශ්‍රී ලංකාව තේ අපනයනයෙන් දළ වශයෙන් උපයාගන්නා අවම විදේශ විනිමය ප්‍රමානය ඩොලර් බිලියන 1.3 ක් බවයි ඔහු පෙන්වා දුන්නේ.විශේෂයෙන් තේ කර්මාන්තය පොහොර සඳහා වැය කරන පිරිවැය තේ වලින් ලැබෙන මුළු ආදායමෙන් සියයට දෙකක් පමණක් බව වැවිලි සේවා සමූහයේ සභාපතිවරයා පවසනවා.ශ්‍රී ලංකාව 2019 වසරේදී තේ අපනයනයෙන් ඩොලර් බිලියන 1.43 ක විදෙස් විනිමයක් උපයා ගත් අතර 2020 වසරේදී කොවිඩ් 19 වසංගතය තත්ත්වය හමුවේ පවා ඩොලර් බිලියන 1.24 ක විදෙස් විනිමය ප්‍රමානයක් උපයා ගන්නට සමත් වුනා.